# 028 SREDIŠNJI DRŽAVNI URED ZA SREDIŠNJU JAVNU NABAVU

Člankom 23. Zakona o ustrojstvu i djelokrugu tijela državne uprave definirana je nadležnost Središnjeg državnog ureda za središnju javnu nabavu (dalje u tekstu: Središnji državni ured). U okviru svoje nadležnosti Središnji državni ured provodi postupke središnje javne nabave za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured Predsjednika Republike Hrvatske te za dodatne korisnike sukladno odlukama Vlade RH. Tijekom proteklog razdoblja temeljem Odluka Vlade RH značajno je proširen krug korisnika središnje javne nabave, te se time Središnji državni ured po vrijednosti nabava koje provodi svrstao među najveće naručitelje u Republici Hrvatskoj. Naime, osim provođenja postupaka središnje javne nabave za 30 obveznika središnje javne nabave, temeljem posebnih Odluka Vlade RH, Središnji državni ured provodi postupke javne nabave i zaključuje okvirne sporazume i za prošireni krug korisnika (cca 560 proračunskih i izvanproračunskih korisnika u nabavnim kategorijama elektroničke komunikacijske usluge u pokretnoj mreži i oprema, u fiksnoj mreži i oprema, poštanske usluge, električna energija, opskrba gorivom, opskrba plinom, te obvezno osiguranje od automobilske odgovornosti i kasko osiguranje, dok su nabavne kategorije računala i računalna oprema, licence za korištenje Microsoftovih softverskih proizvoda i usluga, Oracle softverski proizvodi i usluge i usluge ispisa proširene sa dodatnih cca. 15 korisnika).

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02805-Središnji državni ured za središnju javnu nabavu | 972.196 | 1.528.215 | 2.026.320 | 2.065.300 | 1.790.415 | 132,6 |
| Ukupno 028 | 972.196 | 1.528.215 | 2.026.320 | 2.065.300 | 1.790.415 | 132,6 |

## 02805 Središnji državni ured za središnju javnu nabavu

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 02805-Središnji državni ured za središnju javnu nabavu | 972.196 | 1.528.215 | 2.026.320 | 2.065.300 | 1.790.415 | 132,6 |

### 2411 SREDIŠNJA JAVNA NABAVA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 2411-SREDIŠNJA JAVNA NABAVA | 972.196 | 1.528.215 | 2.026.320 | 2.065.300 | 1.790.415 | 132,6 |

Cilj 1. Razvoj suvremene nabavne funkcije na razini obveznika/korisnika središnje javne nabave

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Ostvarene uštede u proračunu | Postizanje direktnih ušteda kroz smanjenje ugovorenih jediničnih cijena te postizanje indirektnih ušteda kroz administrativne uštede i dodatne učinke | prosječni postotak ušteda u odnosu na procijenjenu vrijednost nabave u postupcima te godine | 5-10% | okvirni sporazumi sklopljeni između Središnjeg državnog ureda i odabranih ponuditelja te ugovori pojedinačnih naručitelja (korisnika središnje nabave) | 5-10% | 5-10% | 5-10% |

#### A857001 ADMINISTRACIJA I UPRAVLJANJE

Zakonske i druge pravne osnove

Zakon o državnim službenicima

Kolektivni ugovor za državne službenike i namještenike

Zakon o javnoj nabavi

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A857001-ADMINISTRACIJA I UPRAVLJANJE | 957.281 | 1.491.187 | 2.001.050 | 2.041.390 | 1.766.505 | 134,2 |

Od ukupno planiranih sredstva za 2025. godinu na ovoj aktivnosti 61% sredstava planirano je za plaće, 38% sredstava planirano je za materijalne rashode (od toga naknade za troškove žalbe na dokumentaciju 29%) i 1% sredstava planirano je za ostale troškove redovnog poslovanja. Od ukupno planiranih sredstva za 2026. godinu na ovoj aktivnosti 60% sredstava planirano je za plaće, 39% sredstava planirano je za materijalne rashode (naknade za troškove žalbe na dokumentaciju 30%) i 1% sredstava planirano je za ostale troškove redovnog poslovanja. Od ukupno planiranih sredstva za 2027. godinu na ovoj aktivnosti 70% sredstava planirano je za plaće, 29% sredstava planirano je za materijalne rashode (naknade za troškove žalbe na dokumentaciju 18%) i 1% sredstava planirano je za ostale troškove redovnog poslovanja.

U razdoblju od 2025-2027 godine Središnji državni ured će s obzirom na istek pojedinih okvirnih sporazuma u pojedinim nabavnim kategorijama nastaviti provoditi postupke središnje javne nabave te provoditi i druge aktivnosti oko pripreme postupaka i praćenja izvršenja okvirnih sporazuma, te priprema odgovarajućih odluka Vlade Republike Hrvatske vezano za eventualno proširenje kruga korisnika središnje javne nabave i dodatne, nove, nabavne kategorije. Središnji državni ured je u 2024. godini planirao provođenje 13 postupaka objedinjene javne nabave, od čega će do kraja proračunske godine svi postupci biti objavljeni. U 2025. godini radi isteka okvirnih sporazuma planira se provođenje 12 postupaka središnje nabave, u 2026. godini planira se 13 postupaka, a u 2027. godini 9 postupaka središnje javne nabave. Također, svake godine najmanje dva puta se provodi mini nadmetanje u uspostavjenom dinamičkom sustavu nabave za nabavu pneumatika i vezanih usluga. Broj predviđenih postupaka nabave može se i povećati.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Udio započetih postupaka javne nabave u odnosu na planirane postupke u okviru Plana nabave | Planom nabave definiraju se postupci objedinjene nabave koje je potrebno objaviti u proračunskoj godini | postotak | 100 | Središnji državni ured, EOJN | 100 | 100 | 100 |

#### K857002 INFORMATIZACIJA

Zakonske i druge pravne osnove

Zakon o javnoj nabavi

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K857002-INFORMATIZACIJA | 14.915 | 37.028 | 11.990 | 10.630 | 10.630 | 32,4 |

Na ovoj aktivnosti planiraju se sredstva za nabavu i održavanje informatičke opreme i licence. Od ukupno planiranih sredstava 75% sredstava planirano je za kupnju računala i računalne opreme, a preostalih 25% sredstava za nabavu licenci. Sredstva su u istom omjeru planirana za 2025., 2026. i 2027. godinu.

#### K857004 INTEGRALNI INFORMATIČKI SUSTAV JAVNE NABAVE

Zakonske i druge pravne osnove

Zakon o državnoj informacijskoj infrastrukturi

Uredba o organizacijskim i tehničkim standardima za povezivanje na državnu informacijsku infrastrukturu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K857004-INTEGRALNI INFORMATIČKI SUSTAV JAVNE NABAVE | 00 | 00 | 13.280 | 13.280 | 13.280 | 0,0 |

Na ovoj aktivnosti planiraju se za period 2025 -2027. sredstva za potrebe izrade aplikacije kojom bi se upravljalo podacima koji se obrađuju ručno (excel tablice) kod pripreme i izvršavanja središnje javne nabave. Povećanjem broja obveznika središnje javne nabave, povećava se obujam podataka kojima treba upravljati, a što se mora u tehničkom dijelu automatizirati. Trenutno smo u fazi prikupljanja informacija o sličnim aplikacijama kod drugih velikih naručitelja, domaćih i inozemnih. Planirana su minimalna sredstva, a početak se očekuje u 2025. godini.